Estina: 'As dit pap reën, moet jy skep', getuig boer | Netwerk24
Staatsgetuie vrees vir haar lewe ná skoonseun uit tronk ontsnap
"Ek vrees vir my lewe.".
Vrae nadat 15-jarige glo in hospitaal verkrag is
Die polisie en Wes-Kaapse departement van gesondheid ondersoek aantygings dat 'n tiener in die Stellenbosch provinsiale hospitaal deur 'n ander pasiënt verkrag is.
Verband ondersoek met moorde in Qwaqwa ná 2de aanval
'n Man wat Maandagaand in sy kamer in 'n losieshuis in Phazama in Qwaqwa aangeval is, het die rower se vuurwapen afgeneem en hom en 'n makker gewond.
BBC, Londen-marathon se paaie skei dalk ná 40 j.
Die Londen-marathon kan sy verhouding van 40 jaar met die BBC beëindig nadat die wedloopdirekteur Hugh Brasher onthul het dat hulle gesprekke met ander potensiële uitsaaiers voer.
Nienaber: 'Bokke sál strategie verander'
Jacques Nienaber, hoofafrigter van die Springbokke, verskil van diegene wat meen die Springbokke is as't ware vooraf geprogrammeer om by 'n sekere wedstrydplan te hou – ongeag van wat op die veld gebeur.
Nuwe rol vir Gatland by Chiefs
Die Chiefs het besluit om Clayton McMillan as hul hoofafrigter te behou en om Warren Gatland volgende jaar in 'n nuwe rol by dié Nieu-Seelandse Superrugby-franchise, as direkteur van rugby, aan te stel.
PPC: Sement verkoop weer flink
Daar is weer 'n sterk vraag na sement, maar die sementgroep PPC waarsku oor die volgehoue storting van goedkoop ingevoerde sement in die plaaslike mark.
Onluste: Skade groter toe banke weer tel
Meer kitsbanke en banktakke is beskadig in die Julie-onluste as wat in die middel van Augustus gereken is.
Nóg 86 000 mense verloor hul werk
Nagenoeg 86 000 mense het in die tweede kwartaal van 2021 hul werk in die formele sektor verloor.
DA: Ons munisipaliteite die beste plekke om te woon
DA-beheerde munisipaliteite is die beste plekke in die land om in te bly, skryf dié party se Gwen Ngwenya.
#Kouekoffiema: 'n Soesji-oggend
Ná 'n nag sonder veel slaap is dit seker nie vreemd as Pops soesji vir ontbyt versoek nie, skryf Carla Lang.
Régte nuus nou belangriker as ooit tevore
28 September is Wêreldnuusdag. Te midde van die kakofonie in die digi-sfeer het nuus – régte nuus – belangriker as ooit tevore geword, skryf Lizette Rabe.
13-jarige pianis van Jhb wen groot in musiekkompetisie
Die 13-jarige pianis Tanya Zhu van Johannesburg het verlede week die kroon gespan op die 32ste Hubert van der Spuy Nasionale Musiekkompetisie toe sy die eerste prys losgespeel het op 'n aand wat geskitter het met Suid-Afrika se talentvolle jong klass
Die Met in NY maak geskiedenis
Die Metropolitan-operahuis in New York se geskiedenisboeke is herskryf toe dié instansie sy deure ná 'n 18 maande lange sluiting weens die pandemie weer oopgegooi het.
'Dinge van 'n kind' vir leerlinge in Kaapstad opgevoer
"As tieners nie teater toe gaan nie, moet ons teater na die tieners neem," sê die skrywer Marita van der Vyver na aanleiding van Dinge van 'n kind wat in Oktober by die Hoërskool Jan van Riebeeck in Kaapstad opgevoer word.
Voëltjiesaad vir konfetti op Karoo-troue voor 'VVV'
Toe die eienaar van die Tankwa-padstal 'n 'ruimteskip' opgerig het om toerisme te bevorder, het hy nooit gedink 'n troue sou kort voor lank hier gehou word nie.
Estina: 'As dit pap reën, moet jy skep', getuig boer
Deur Marelize Barnard 08 Oktober 2019 20:47
'n Afgetrede melkboer van Memel in die Vrystaat het Dinsdag voor die Zondo-kommissie getuig die Estina-melkplaas was 'n dom idee, maar hy en 'n ander boer het besluit "as dit pap reën, moet jy skep".
Johannes Theron, afgetrede melkboer van Memel, getuig Dinsdag voor die Zondo-kommissie. Foto: Skermgreep
Johannes Theron, wat 34 jaar lank sy eie melkplaas bestuur en daarna 'n ander boer se melkplaas vir nog vier jaar bestuur het, het getuig hoe hy by die projek betrek is.
In 2012 was daar 'n besoek van sowat 20 mense aan die plaas wat hy toe bestuur het. Hy is 'n kundige oor melkboerdery en is gevra om te help om 'n afvaardiging van die Estina-maatskappy en amptenare van die Vrede-munisipaliteit te woord te staan.
Dié groep het meesal in Mercedes-Benze op die plaas opgedaag en hy het hulle op die plaas rondgewys hoe 'n melkboerdery werk, het Theron getuig.
Hy het gesê die meeste van die besoekers was van Indiese afkoms. Hy kan nie hulle name onthou nie omdat hy 16 mense op een slag ontmoet het.
Hy het getuig Ashok Narayan ('n sakeman met noue bande aan die Guptas) het hom 'n maand ná dié besoek gebel en gesê die Estina-projek gaan voort en hulle het kundige raad nodig. Hy moes na 'n huis in Saxonwold gaan.
Theron het aan die melkboer vir wie hy toe gewerk het genoem dat hy Saxonwold toe gaan en die twee het besluit om saam te gaan. Hulle wou probeer om melkkoeie aan die projek te verkoop.
"Soos die boere sê, as dit pap reën moet jy skep," het Theron getuig. Hy het in Engels getuig, maar dié deel in Afrikaans gesê.
Zondo het gevra dat hy die uitdrukking herhaal en het toe lekker gelag.
Theron het getuig hy het nog nooit soveel sekuriteit gesien soos wat hy by die huis in Saxonwold gesien het nie. Hy het nie geweet aan wie die eiendom behoort nie. Daar is ook nie aan hom gesê aan wie dit behoort nie en hy het aangeneem die eiendom behoort aan Estina.
Theron het getuig in daardie stadium kon 'n mens melkkoeie koop vir R8 000 elk, hy en die ander melkboer het gehoop hulle kon koeie vir so R12 000 aan die projek verkoop.
Zondo het hierop gesê: "Ja, want dit het gereën."
Theron het geantwoord: "Dankie, voorsitter."
Helaas wou Estina nie byt nie.
Zondo het gelag en gesê, so toe hulle nie meer die geleentheid gehad het om hul melkkoeie te verkoop nie, het hulle 'n ander plan gemaak.
Maar hy en die ander melkboer het tog nog 'n manier gesien om 'n paar rand te maak.
Hulle kon 'n "opspoordersloon" kry as hulle verskaffers aan die melkplaas kon voorstel vir die toerusting van R6 miljoen wat nodig was. Hulle het dit reggekry en Theron en die ander melkboer het elkeen sowat R30 000 gekry (altesame 1% van die kontrak) wat deur die vervaardiger aan hulle betaal is.
Theron het geantwoord dit is korrek.
Volgens Theron het hy later gedink hy sal ook kan help om die Vrede-melkplaas te bestuur, maar hulle was baie sensitief oor die koeie wat besig was om te vrek, so hulle het hom weggejaag.
Hy het toe reeds besef die melkplaas is 'n dom idee vir daardie deel van die Vrystaat, maar hy wou gaan help omdat die diere gevrek het.
Met die afsluiting van sy getuienis is Theron gevra of hy nog iets wil byvoeg. Hy het geantwoord dit is soos om bloed uit 'n klip te tap vir hom; hy het niks om by te voeg nie.
Meer oor: Estina | Zondo-Kommissie Van Ondersoek | Vrede-Suiwelprojek | Raymond Zondo | Vrede | Boer